CELEX: 52010PC0663
Language: sk
Date: 2010-11-15
Title: Návrh ROZHODNUTIE RADY o podpísaní v mene Európskej únie protokolu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu

|

52010PC0663

Návrh ROZHODNUTIE RADY o podpísaní v mene Európskej únie protokolu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu  /* KOM/2010/0663 v konečnom znení*/  

	[pic] | EURÓPSKA KOMISIA |Brusel, 15.11.2010KOM(2010) 663 v konečnom znení2010/0322 (NLE)NávrhROZHODNUTIE RADYo podpísaní v mene Európskej únie protokolu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textiluDÔVODOVÁ SPRÁVADohoda o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej nadobudla platnosť 1. júla 1999.Táto dohoda zahŕňa ustanovenie, podľa ktorého sa obchodné ustanovenia dohody – konkrétne obchodné podmienky doložky najvyšších výhod a zrušenie množstvových obmedzení – neuplatňujú na obchod s textilnými výrobkami, ktorý sa riadil samostatnou bilaterálnou dohodou.Platnosť tejto bilaterálnej dohody, platnej od 1. januára 2000, skončila 31. decembra 2004. Hoci v praxi pokračoval obchod s textilnými výrobkami medzi EÚ a Uzbekistanom od 1. januára 2005 bez problémov, je potrebné zabezpečiť právnu istotu.Rada poverila 9. júna 2010 Komisiu, aby začala rokovania s Uzbeckou republikou s cieľom zmeniť a doplniť dohodu o partnerstve a spolupráci tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili a 1. júla 2010 bol parafovaný protokol, ktorým sa mení dohoda o partnerstve a spolupráci zrušením článku 16 a všetkých odkazov naň.Okrem toho sa v dohode vykonalo niekoľko aktualizácií technickej povahy. Konkrétne išlo o vypustenie článku 8 ods. 3 a prílohy I, ktoré pochádzali z čias rozpadu ZSSR a ich platnosť skončila v roku 1998.Rada sa vyzýva, aby prijala pripojený návrh rozhodnutia o podpísaní protokolu k dohode o partnerstve a spolupráci, ktorý sa stane neoddeliteľnou súčasťou tejto dohody. Predkladá sa aj samostatný návrh na uzatvorenie protokolu.2010/0322 (NLE)NávrhROZHODNUTIE RADYo podpísaní v mene Európskej únie protokolu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textiluRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 5,so zreteľom na návrh Európskej komisie,keďže:(1) Dňa 9. júna 2010 Rada poverila Komisiu, aby začala rokovania s Uzbeckou republikou s cieľom zmeniť a doplniť dohodu o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili a 1. júla 2010 bol parafovaný protokol, ktorým sa mení dohoda o partnerstve a spolupráci zrušením článku 16 a všetkých odkazov naň.(2) V rámci týchto rokovaní sa obe strany dohodli sprehľadniť dohodu a vypustiť obsolétne ustanovenie a s ním súvisiacu prílohu, ktoré sa týkali technickej úpravy, ktorej platnosť skončila v roku 1998.(3) Európska únia by mala podpísať protokol, ktorým sa mení a dopĺňa dohoda o partnerstve a spolupráci, s výhradou jeho uzatvorenia k neskoršiemu dátumu,PRIJALA TOTO ROZHODNUTIE:Článok 1Podpísanie protokolu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile, sa týmto v mene Európskej únie schvaľuje s výhradou uzatvorenia tohto protokolu[1].Článok 2Týmto sa predseda Rady splnomocňuje na určenie osoby oprávnenej (osôb oprávnených) podpísať protokol v mene Európskej únie s výhradou jeho uzatvorenia.V BruseliZa Radupredseda [1] Znenie tohto protokolu sa uverejní spolu s rozhodnutím o jeho uzatvorení.